Depress a magnerot
Dobrý deň. Môžu sa kombinovať tieto dve doplnky stravy? Mám bliskanie pred očami, nezistené kvôli čomu. Podráždenosť, nervozita, negatívne myšlienky a nedostatok spánku (mám malé dieťa)
Dobrý deň,
ďakujeme za Vašu otázku.
Súčasné užívanie lieku Magnerot a výživového doplnku De-press je možné. Treba však brať do úvahy, že aj v doplnku výživy De-press je prítomný horčík a je potrebné tomu prispôsobiť aj dávkovanie lieku Magnerot, ktoré je individuálne a riadi sa podľa závažnosti nedostatku horčíka, príp. jeho potreby.
V prípade, že uvedený stav trvá dlhšie ako 2 týždne, môže sa jednať aj o príznaky popôrodnej depresie. Ako odlíšiť bežnú únavu od popôrodnej depresie a rady na jej zvlátnutie sú uvedené v nasledujúcom
odbornom článku
. Ak budú napriek tomu Vaše ťažkosti pretrvávať, odporúčam Vám obrátiť sa na odborníka.
Prajem skorú úľavu od ťažkostí
S pozdravom
PharmDr. Veronika Kiabová